สวัสดีค่ะ คือหนูกินยาคุมฉุกเฉินวันที่9ต.ค. แล้ววันที่19 ต.ค ประจำเดือนก็มาค่ะ แต่ ณ วันนี้ 21 พ.ย ยังไม่มีอาการที่ประจำดกือนจะมาค่ะ ปกติจะเจ็บหน้าอก หรือมีสิว (รอบเดือนของหนูประมาณ35-40วันค่ะ) เลยอยากถามคุณว่า 1.เลือดที่มีออกมาวันที่19ต.ค ไม่ว่าจะเกิดจากผลข้างเคียงยา หรือประจำเดือนปกติ นี่ก็คือประจำเดือนใช่มั้ยคะ 2.ณ วันนี้ 21พ.ย ประจำเดือนยังไม่มา ถือว่าล่าช้า ต้องซื้อที่ตรวจมาตรวจเลยมั้ยคะ 3.สามารถสรุปได้ว่าเดือนตุลาคม หนูมีประจำเดือนใช่มั้ยคะ ขอขอบพระล่วงหน้าสำหรับคำตอบนะคะ
สวัสดีค่ะ เนื่องจากเลือดที่ออกในวันที่ 19 ต.ค.นั้น นับเป็นเวลา 10 วันหลังจากที่ได้ทานยาคุมฉุกเฉินไป ดังนั้น อาจเป็นเลือดที่เป็นผลของยาหรือไม่ใช่ก็ได้ หากเลือดที่ออกในวันที่ 19 ต.ค. มีระยะห่างจากรอบเดือนที่แล้วประมาณ 24-35 วัน เลือดดังกล่าวก็น่าจะเป็นประจำเดือนได้ ดังนั้น หากเป็นประจำเดือน ก็แสดงว่าไม่มีการตั้งครรภ์เกิดขึ้นค่ะสำหรับในเดือน พ.ย.นี้ การที่ประจำเดือนยังไม่มา อาจเนื่องจากยังไม่ถึงกำหนดวันที่ประจำเดือนควรจะมา เพราะหากปกติ มีระยะห่างระหว่างรอบเดือนที่ 35-40 วัน ก็ควรรอจนถึงวันที่ 28 พ.ย. ก่อนค่ะ หากประจำเดือนยังไม่มา ก็อาจลองตรวจหาการตั้งครรภ์ดูนอกจากนี้ ยังอาจมีปัจจัยอื่นๆ ที่ทำให้ประจำเดือนมาช้ากว่าปกติได้ เช่น มีความเครียด ทำงานหนัก อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น